CELEX: 62021TN0667
Language: mt
Date: 2021-10-12 00:00:00
Title: Kawża T-667/21: Rikors ippreżentat fit-12 ta’ Ottubru 2021 – BAWAG PSK vs BĊE

13.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 502/38
            
         
      Rikors ippreżentat fit-12 ta’ Ottubru 2021 – BAWAG PSK vs BĊE
      (Kawża T-667/21)
      (2021/C 502/57)
      Lingwa tal-kawża: l-Ingliż
      
         Partijiet
      
      
         Rikorrent: BAWAG PSK Bank für Arbeit und Wirtschaft und Österreichische Postsparkasse AG (Vjenna, l-Awstrija) (rappreżentanti: H. Bälz u D. Bliesener, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tat-2 ta’ Awwissu 2021 (1); u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq l-inkompetenza tal-konvenut li jimponi interessi ta’ assorbiment taħt l-Artikolu 97(1) tal-Att Bankarju Awstrijak (iktar ’il quddiem il-“BWG”).
               
            
                  2.
               
               
                  It-tieni motiv ibbażat fuq li l-impożizzjoni ta’ interessi ta’ assorbiment taħt l-Artikolu 97(1) BWG hija preskritta.
               
            
                  3.
               
               
                  It-tielet motiv ibbażat fuq li r-rikorrenti ma kisritx il-limitu ta’ espożizzjoni kbira previst fl-Artikolu 395(1) tar-Regolament (UE) 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 . (2)
                  
               
            
                  4.
               
               
                  Ir-raba’ motiv ibbażat fuq li d-deċiżjoni kkontestata tikser id-dritt tar-rikorrenti għal smigħ.
               
            
                  5.
               
               
                  Il-ħames motiv, ibbażat fuq li l-konvenut kkalkola b’mod żbaljat s-somma ta’ interessi ta’ assorbiment taħt l-Artikolu 97(1)BWG.
               
            
         (1)  Nru SSM- 2021-ATBAW-7_ESA-2018-0000126.
      
         (2)  ĠU 2013, L 176, p. 1, rettifiki fil-ĠU 2013, L 208, p. 68, fil-ĠU 2013, L 321, p 6 u fil-ĠU 2017, L 20, p. 2.